Συνδυασμένη δράση των ζιζανιοκτόνων mesotrione και nicosulfuron στην καλλιέργεια αραβοσίτου:
Creators: name: Ξανθοπούλου, Ολυμπία Ιωάννη
Publisher: name: Aristotle University of Thessaloniki
Year: 2010
Subjects: πλατύφυλλα ζιζάνια
βέλιουρας
αραβόσιτος
mesotrione
nicosulfuron
corn

description: Πειράματα αγρού πραγματοποιήθηκαν το 2006 στην τοποθεσία του Αγροκτήματος του Πανεπιστημίου της Θεσσαλονίκης με σκοπό τη μελέτη της συνδυασμένης δράσης των ζιζανιοκτόνων nicosulfuron και mesotrione εναντίον του ζιζανίου βέλιουρα (Sorghum halepense L.) και ορισμένων πλατύφυλλων ζιζανίων σε καλλιέργεια αραβοσίτου (Zea mays L.). Ειδικότερα, μελετήθηκε η επίδραση της άρδευσης (υγρασία εδάφους πριν την εφαρμογή των επεμβάσεων), των δόσεων εφαρμογής των ζιζανιοκτόνων και του σταδίου του αραβοσίτου κατά την εφαρμογή των ζιζανιοκτόνων στην εκλεκτικότητά τους στην καλλιέργεια του αραβοσίτου και στην αποτελεσματικότητά τους εναντίον του βέλιουρα και των πλατύφυλλων ζιζανίων. Τα αποτελέσματα έδειξαν ότι όλες οι επεμβάσεις του nicosulfuron είχαν άριστη αποτελεσματικότητα εναντίον του βέλιουρα και δεν επηρεάστηκαν από την άρδευση και το στάδιο του βέλιουρα κατά την εφαρμογή, ενώ το mesotrione ήταν αποτελεσματικό μόνον εναντίον των πλατύφυλλων ζιζανίων και όχι εναντίον του βέλιουρα. Η εφαρμογή μόνον του mesotrione ή του nicosulfuron αν και δεν επηρέασε τον αριθμό φυτών του αραβοσίτου με αδέλφια ή με συμπτώματα τοξικότητας σε σύγκριση με τα φυτά του σκαλισμένου μάρτυρα, εντούτοις η ταυτόχρονη εφαρμογή της διπλάσια δόσης του mesotrione με τη συνιστώμενη ή διπλάσια δόση του nicosulfuron αύξησε τον αριθμό φυτών του αραβοσίτου με αδέλφια ή συμπτώματα τοξικότητας (μείωση ανάπτυξης, συστροφή, λεύκανση και νέκρωση των φύλλων). Επιπρόσθετα, τα συμπτώματα φυτοτοξικότητας στον αραβόσιτο ήταν περισσότερα όταν οι επεμβάσεις πραγματοποιήθηκαν κατά το δεύτερο στάδιο ανάπτυξής του (6-8 φύλλα). Αντίθετα, η άρδευση δεν επηρέασε τον αριθμό φυτών με συμπτώματα τοξικότητας ή με αδέλφια. Όλες οι επεμβάσεις των ζιζανιοκτόνων έδωσαν σχεδόν υπερδιπλάσια απόδοση σε σχέση με τον αψέκαστο-ασκάλιστο μάρτυρα και δεν παρουσίασαν σημαντικές διαφορές σε σχέση με την απόδοση του σκαλισμένου μάρτυρα. Εξαίρεση αποτέλεσε η επέμβαση του mesotrione που ήταν σημαντικά μικρότερη από αυτήν του σκαλισμένου μάρτυρα, αλλά σημαντικά μεγαλύτερη από εκείνη του ασκάλιστου-αψέκαστου μάρτυρα.
description: Field experiments were carried out during the 2006 growing season at University Farm of Thessaloniki to study the combined activity of the herbicides nicosulfuron και mesotrione against johnsongrass (Sorghum halepense L.) and broadleaf weeds on corn (Zea mays L.). In particular, the impact of irrigation (soil moisture), the doses of herbicides application and the growth stage of corn at the application of herbicides were studied on crop selectivity and their efficacy against johnsongrass. The results indicated that all treatments of nicosulfuron gave excellent control of johnsongrass and were not affected by irrigation and the weed growth stage at the herbicide application, whereas mesotrione applied alone had a great effect on broadleaf weeds but not on johnsongrass. Although mesotrione or nicosulfuron applied alone did not have any effect on the number of corn plants with tillers or with phytotoxic symptoms in comparison with the plants of weed-free control, the simultaneous application of double rate of mesotrione in tank mixture with the recommended or double rate of nicosulfuron increased the number of corn plants with tillers or toxic symptoms (growth reduction, twisting, bleaching and leaf necrosis). In addition, the corn plants with toxic symptoms were increased when the herbicide treatments had been applied on corn plants with 6-8 leaves as compared with those treatments applied on plants with 4-6 leaves. On the contrary, irrigation did not have any effect on the number of plants having toxic symptoms or tillers. All herbicide treatments provided corn yield almost double of the weedy control and similar to that of weed-free control. The treatment of mesotrione was the only exception as it gave a considerably lower yield than that of weed-free control but higher than that of weedy control.